
REFERAT

privind aprobarea Planului Urbanistic de Detaliu “Construire clădire pentru

locuinţe  P+4E+Er”, Str. Muzicesu nr. 23, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U32007-005291/17.03.2008, completată cu U92008-001848/17.03.2008 privind aprobarea Planului Urbanistic de Detaliu “Construire clădire pentru locuinţe  P+4E+Er”, Str. Muzicesu nr. 23, Timişoara;


Având în vedere prevederile Certificatului de Urbanism nr. 325/23.01.2008;

Avand in vedere Procesul Verbal privind dezbaterea publica din 03.07.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007 si totodata a numeroaselor reclamatiile venite din partea vecinilor din zona, inclusivsi interventia doamnei Rodica Militaru, in calitate de presedinta a Asociatiei Proprietarilor din Zone Rezidentiale  si anume reclamatia inregistrata cu nr. WW2008-000697 din 31.03.2008 sosita pe portalul Primariei Municipiului Timisoara, reclamatia inregistrata cu nr. R92008-000218 din 03.04.2008 semnata de 13 locuitori din zona, sesizarea inregistrata cu nr. SC2008-015907 din 14.07.2008, legate de aceasta investitie. 
In urma analizarii propunerilor formulate in dezbaterea publica la care au fost invitati vecinii direct afectati de pe str. Muzicescu, Biroul de Dezvoltare Urbana si Metropolitana  recomanda,, reducerea regimului de inaltime de la P+4E+Er la max , S/D+P+2E+M/Er, prin adresa nr. U92008-001848/15.07.2008 .

Ca urmare a Dezbaterii Publice din 03.07.2008,  beneficiarul documentatiei S.C. „SARA Investment” S.R.L. a adresat un Memoriu in data de 03.07.2008, Primariei Municipiului Timisoara – Directiei Urbanism, prin care se solicita introducerea in Plenul Consiliului Local a documentaţiei Plan Urbanistic de Detaliu “Construire clădire pentru locuinţe  P+4E+Er”, str. Muzicesu nr. 23, Timişoara, in forma initiala, si anume cu  regimul de inaltime P+4E+Er, prezentat in documentatie. 

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Construire clădire pentru locuinţe  P+4E+Er”, Str. Muzicesu nr. 23, Timişoara;

Planul Urbanistic de Detaliu este elaborat de proiectantul S.C. „Atelierele ARHITECH” S.R.L., proiect nr. 18/MUZ1/08, la cererea beneficiarului S.C. „SARA Investment” S.R.L.


Terenul studiat în cadrul P.U.D. este situat în intravilanul municipiului Timişoara, în partea de sud a oraşului, în UTR 65, prevazuta prin PUG Timisoara ca zona pentru locuinte si functiuni complementare, in regim de S+P+2E, delimitat in partea de sud de o zona de locuinte colective in regim de S+P+2E si de o zona de institutii publice ( scoala generala ).
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu “Construire clădire pentru locuinţe  P+4E+Er”, Str. Muzicescu nr. 23, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Suprafaţa totală studiată în cadrul Planul Urbanistic de Detaliu “Construire clădire pentru locuinţe  P+4E+Er”, Str. Muzicescu nr. 23, Timişoara, este de 943 mp şi este proprietatea S.C. SARA Investment S.R.L., înscrisă în C.F. nr. 6519 Timisoara, nr. cadastral 15469-15470/1, casă si curte în str. Muzicesu nr. 23, Timişoara cu interdictie de înstrăinare, grevare, demolare, restructurare si închiriere în favoarea B.R.D. G.S.G. S.A. Suc. Timis, cu nr. 100807/2007.

Terenul studiat este ocupat în prezent de o clădire în regim de înăltime P, care va fi demolată, in baza Autorizatiei de Desfiintare nr. 3757/27.12.2007.

Având în vedere faptul că, zona studiată este destinată funcţiunii de locuire, prin Planul Urbanistic de Detaliu “Construire clădire pentru locuinţe  P+4E+Er”, str. Muzicescu nr. 23, Timişoara, pe terenul studiat se propune construirea unui imobil în regim P+4E+Er.

Accesul auto pentru parcajele din incinta parcelei (cu posibilitate de întoarcere pe parcelă) se va face din Str. Muzicescu ( pentru care s-a prevăzut terenul necesar în cazul extinderii profilului străzii la 9.00m ) conform avizului Comisiei de Circulaţie nr. TH2007-005330/ 15.11.2007.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007, respectiv sub rezerva dotarii în mod obligatoriu a imobilului cu lift (la peste P+3 un ascensor iar la peste P+5 două ascensoare conform "Normativului privind proiectarea clădirilor de locuinte", aprobat cu ordinul nr. 71/N din 27 martie 1997).


Indicii propuşi prin prezenta documentaţie sunt:



POT maxim = 45 %



CUT maxim = 2.6



Regimul maxim de înălţime P+4E+Er


Spatii verzi 10%

            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Construire clădire pentru locuinţe P+4E+Er”, Str. Muzicesu nr. 23, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


Avand in vedere Dezbaterea Publica din data de 03.07.2008 si recomandarile Directiei de Urbanism din cadrul Primariei Municipiului Timisoara, precum si Memoriulfirmei SC Sara Investment SRL, lasam la aprecierea Consiliului Local Timisoara oportunitatea realizarii obiectivului prezentat in acest referat.

